Държавен вестник, бр. 5, 2016 г., стр. 91

БРОЙ  5	
Д Ъ Р Ж А В Е Н  В Е С Т Н И К 	
СТР.  91  
материал, помещение за лабораторен лекар, 
работно лабораторно помещение, ламинарен, 
хроматографски, флуоресцентен бокс, миялна, 
стерилизационна и складове за апаратура и 
консумативи.
(3) В медико-диагностичните лаборато-
рии освен помещенията по ал. 2 може да 
се разполагат и други помещения с площи, 
съответстващи на утвърдения медицински 
стандарт за съответната дейност.
(4) Допуска се помещението за вземане 
на кръв или на друг биологичен материал да 
се разполага извън работната зона на лабо-
раторията.
(5) Клиничната лаборатория за изследване 
на урина се проектира със самостоятелно 
обособен хигиенен възел с преддверие за 
пациентите.
Чл. 117. (1) Медико-техническата зъботех­
ническа лаборатория включва помещения за 
рутинна зъботехническа дейност, за полиране 
и подгряване на муфи и за работа с метало-
керамика.
(2) Допуска се обособяване на кът за ра-
бота с металокерамика към помещението за 
рутинна зъботехническа дейност. 
Чл. 118. Функционално-диагностичните 
кабинети обхващат кабинети и процедурни 
помещения за електрокардиографии, векто-
кардиографии, периферно кръвообращение, 
спирографии, фонокардиографии, балисто-
кардиографии, радиотелеметрия, електрогас-
трографии, миографии, ректороманоскопии, 
електродермодиагностика, електрофизиоло-
гия, катетризация, електрогастрография, ен-
цефалография, лапароскопия, бронхоскопия, 
гастроскопия и колоноскопия.
Чл. 119. (1) Структурите по образна диаг-
ностика обхващат процедурни и обслужващи 
помещения за конвенционална рентгенова 
диагностика, интервенционална рентгено-
логия, термография, ултразвукова диагно-
стика (ехография), компютърна томография, 
магнитно-резонансна образна диагностика, 
остеодензитометрия и мамография.
(2) Функционално-диагностичните каби-
нети и процедурните помещения за образна 
диагностика се проектират с площи, съот-
ветстващи на изискванията на съответната 
апаратура и на регламентите за работа с нея.
(3) Помещенията за образна диагностика с 
източници на йонизиращи лъчения се проек-
тират, изграждат и оборудват в съответствие 
с изискванията на наредбата по чл. 65, ал. 1, 
т. 5 от Закона за здравето.
Чл. 120. В лечебните заведения за болнична 
помощ може да се обособяват операционен 
и родилен блок с необходимия вид и брой 
операционни и родилни зали и с техни до-
пълващи помещения, определени в заданието 
за проектиране.
Чл. 121. (1) Операционният блок (опера-
ционната зона) се проектира с пространство 
за трансфер, депо за транспортни колички, 
съблекалня за персонала с хигиенен възел и 
душ, помещение за обличане на операционното 
облекло, стая за почивка на операционните 
екипи с обособен кът за написване на опера-
тивни протоколи, помещение за предопераци-
онно измиване и подготовка на операционни 
екипи, помещение за преданестезиологична 
подготовка на болните, най-малко две опера-
ционни зали (септична и асептична) и зала 
за следоперативно събуждане на пациентите.
(2) Операционният блок по кардиохирургия 
се проектира с допълнително помещение за 
разполагане на апарат за екстракорпорално 
кръвообращение.
(3) Операционният блок по гръдна хирургия 
се проектира с две операционни зали – за 
големи и малки торакални операции.
(4) Операционният блок по урология се 
проектира с три операционни зали, в т.ч. за 
септични, асептични и трансуретални опе-
рации. 
Чл. 122. (1) Кабинетът за прием на раждащи 
жени се проектира с удобен достъп от вход, 
достъпен за моторни превозни средства, и се 
свързва посредством асансьор с родилния блок.
(2) Проектирането на родилния блок се 
извършва на принципите „предзала – родилна 
зала“. Родилният блок включва кабинет за 
прием на родилките, помещение за хигиенна 
обработка с тоалетна и душ, предродилна 
зала, родилна зала, кът за хигиенна обработ-
ка и реанимация на новородените, зала за 
интензивни грижи за новородените, зала за 
интензивни грижи за родилките и самосто-
ятелни родилни стаи с кътове за родилките 
и за хигиенна обработка и реанимация на 
новородените.
(3) В една родилна зала се допуска разпо-
лагане на две родилни легла.
(4) Родилният блок се обособява и проек-
тира с помещения, обслужващи най-малко 
две родилни легла. 
(5) До родилните зали се разполагат най-
малко две операционни зали за асептични и 
септични операции, както и стаи за интензивно 
следоперативно наблюдение на родилки. 
(6) Отделението за здрави новородени деца 
се разполага на един етаж с родилната зала 
или се осигурява връзка между тях с асансьор. 
(7) Отделението за здрави новородени деца 
се проектира децентрализирано (новороденото 
и родилката са в едно и също помещение), по-
луцентрализирано (новороденото и родилката 
са в две помещения, свързани помежду си) и 
централизирано (родилката и новороденото 
са настанени в отделни помещения).
Чл. 123. (1) Специализираната структура за 
анестезиология и интензивно лечение обхва-
ща помещения за провеждане на интензивно